च्यूर को औषधिवर्ग में रखना और 'तामसतरू' कहना सर्वथा उचित है। अमरसिंह के समकालीन कालिदास ने भी अपने नाटक अभिज्ञानशाकुन्तलम में कण्व ऋषि के आश्रम में इंगुदी के उपयोग का तीन बार उल्लेख किया है। प्रथम अंक के प्रारम्भ में 'कण्वाश्रम' के समीप पहुँचने की सूचना के रूप में यह कहा गया है कि जिन वृक्षों के कोटर में तोते रह रहे हैं, उन कोटरों में से तृणघान्य नीचे पृथ्वीपर गिरे हुए है, इंगुदी फलों को तोड़ने से चिकने हुए पत्थर इधर उधर पड़े हुए दिखाई दे रहे है। मृग रथ की असाधारण ध्वनि को सुनकर किसी भी प्रकार की व्यग्रता प्रदर्शित नहीं कर रहे है़, जलाशय में स्नान कर आश्रम की ओर लौटने वाले तपस्वियों के कपड़ों से चूने वाले पानी से मार्ग में लकीर सी बन गई है-